Wat gebeur as jy ŉ rower in jou huis doodskiet?Argieffoto. (Foto: Verskaf) Jy hoor ŉ geluid wat klink soos ŉ deur wat breek. Die honde wat jou moet waarsku teen moontlike betreders is egter tjoepstil. Dan hoor jy manstemme wat fluister en dit klink asof dit moontlik uit jou vierjarige dogtertjie se kamer kom. Jy verwag die ergste. Jy weet dit is ŉ aanval op jou gesin. Daar is ook geen kans dat die polisie, privaat veiligheidsbeamptes of selfs die buurtwag kan intree terwyl hierdie skurke reeds binne-in jou huis is nie. Jy is nou jou en jou gesin se eerste en laaste linie van verdediging. Jy is wettig gewapen en skiet een van die drie gewapende indringers. Twee indringers het te voet gevlug, terwyl die ander een noodlottig gewond is. Wat kan jy verwag as jy ŉ betreder binne-in jou huis doodskiet? Die voorafgaande inleiding skets slegs ŉ tipiese toneel waarmee duisende mense in Suid-Afrika die afgelope jare (selfs dekades) gekonfronteer is en baie meer mense sal waarskynlik nog in die toekoms aan soortgelyke situasies blootgestel word. Dit is dus belangrik om te verstaan wat jy kan en mag doen om so ŉ aanval op jou en jou gesin te voorkom. Dit is egter ewe belangrik om te verstaan wat gebeur nadat jy, as wettig gewapende burger, moes intree om die bedreiging af te weer. Ian Cameron, stigter van Firearms Gaurdian en firearms.co.za, gee raad: 12. Sodra bogenoemde prosedure afgehandel is, sal die SAPD springstofresidu-toetse doen van jou hande en liggaam. Hulle sal waarskynlik versoek dat jou klere ook ingehandig word as bewysstukke. Die SAPD sal ŉ afskrif van jou vuurwapen-vaardigheidsertifikaat en vuurwapenlisensie aanvra. Buiten die sake van huisroof en betreding wat deur die klaer aanhangig gemaak is – wat in hierdie geval jy is – sal die SAPD hoogs waarskynlik ook ŉ klag van moord en/of poging tot moord aanhangig maak. Die SAPD behoort egter slegs ŉ geregtelike doodsondersoekdossier te open indien hulle vermoed dat jy regmatig opgetree het. Ongelukkig is bitter min polisielede bewus daarvan dat dít die feitelik korrekte prosedure is. Dit is iets waarop jy moet aandring. Jy sal waarskynlik aangekla word en ŉ hofdatum sal aan jou verskaf word, terwyl die SAPD die ondersoek afsluit as ŉ strafregtelike dossier oopgemaak word. Die strafregtelike dossier sal deur die senior staatsaanklaer geëvalueer word om te bepaal of jy regmatig of onregmatig opgetree het. Indien regmatig, sal die saak van die hofrol geskrap of onttrek word; indien onregmatig, sal die saak verhoor word. Wettige vuurwapeneienaars wat goed opgelei en vertroud is met hulle vuurwapens is ŉ aanwins vir hulle gemeenskap se veiligheid. Ian Cameron is ook die direkteur van gemeenskapsveiligheid by Action Society.